
ATKLĀTA KONKURSA
“Izglītības portāla Uzdevumi.lv paplašinātās PROF versijas licenču iegāde Jelgavas valstspilsētas pašvaldības izglītības iestāžu izglītojamiem un pedagogiem”

Identifikācijas Nr. JVP 2026/79/AK

PROJEKTS

Līgums Nr.____
par izglītības portāla Uzdevumi.lv paplašinātās PROF versijas licenču iegādi
Jelgavas valstspilsētas pašvaldības izglītības iestāžu izglītojamajiem un pedagogiem

Līguma parakstīšanas datums ir 
pēdējā pievienotā droša elektroniskā paraksta 
un tā laika zīmoga datums

Jelgavas valstspilsētas pašvaldības iestāde "Jelgavas izglītības pārvalde”, reģ. Nr. 90000074738, juridiskā adrese: Svētes iela 22, Jelgava, LV-3001 (turpmāk – Pircējs), ko saskaņā ar iestādes nolikumu pārstāv pārvaldes vadītāja Gunta Auza, un
SIA “______”, reģ.Nr. _______ (turpmāk – Pārdevējs), ko saskaņā ar uzņēmuma statūtiem pārstāv ____ _______ ______, Pircējs un Pārdevējs kopā turpmāk saukti – “Puses” vai katrs atsevišķi “Puse”, pamatojoties uz ______ ID Nr. JVP/2026/79-AK rezultātiem, noslēdz šo līgumu (turpmāk – Līgums) par sekojošo:
1. Vispārīgie noteikumi un definīcijas
1.1. “Portāls” - izglītības Interneta portāls www.uzdevumi.lv, kas nodrošina lietotājiem pieeju mācību materiāliem tiešsaistes režīmā, tostarp mācību literatūrai, teorētiskiem un praktiskiem materiāliem, pārbaudes darbiem un eksāmeniem, darba burtnīcām, e-grāmatām, bildēm un shēmām, brošūrām, audio/video failiem un citiem materiāliem.
1.2. “Lietotājs” - izglītības iestādes izglītojamais, pedagogs, pilnvarota persona, kas lieto Portālu, izmantojot PROF paplašinātos pakalpojumus Līguma ietvaros.
1.3. “Virslietotājs” – izglītības iestādes vadības apstiprināts darbinieks, kurš ir reģistrēts un identificēts Portāla Lietotājs ar tiesībām pārvaldīt izglītības iestādes Lietotāju sarakstu un piešķirt PROF paplašinātā pakalpojuma licences.
1.4. “PROF pakalpojums” - licences (abonementi) Lietotājiem pilnai pieejai Portāla mācību priekšmetu datubāzei.
1.5. “E-rēķins” - strukturēts elektroniskais rēķins, kurš sagatavots, nosūtīts un saņemts strukturētā (mašīnlasāmā) elektroniskā formātā, kas ļauj to automātiski un elektroniski apstrādāt, un kurš atbilst Ministru kabineta noteiktajam publiskajos iepirkumos piemērojamā elektroniskā rēķina standartam, tai skaitā satur visu informāciju atbilstoši ES standartam LVS EN 16931-1:2017 Elektroniskie rēķini. 1. daļa. Elektronisko rēķinu pamatelementu semantisko datu modelis.
1.6. PROF paplašinātajā pakalpojumā iekļauts:
1.6.1. pieeja uzdevumu pareizām atbildēm un risinājuma soļiem;
1.6.2. pieeja pārbaudes darbu krājumam un uzdevumu risinājuma soļiem nokārtotajiem pārbaudes darbiem;
1.6.3. [bookmark: _gjdgxs]pieeja priekšmeta vērtējumam pēc 10 ballu skalas un rezultātiem par uzdevumu un testu kārtošanu Portāla sadaļā „Virtuālā skola”;
1.6.4. [bookmark: _30j0zll]pieejai iepriekš risināto uzdevumu iesniegtām atbildēm Portāla sadaļā „Virtuālā skola”;
1.6.5. [bookmark: _1fob9te]pilna piekļuve Portāla maksas mācību priekšmetu un citu mācību materiālu sadaļām;
1.6.6. jaunākās Portāla versijas atjaunošana Līguma darbības periodā.
1.6.7. “AT pakalpojums”, kas nodrošina Pircēja Lietotājiem pilnu pieeju Portāla mācību materiāliem tiešsaistē sadaļā “Ātrie testi”, kurā iekļauta:
1.6.7.1. pieeja mācību materiālu krājumam formatīvai vērtēšanai tiešsaistē;
1.6.7.2. iespēja Lietotājam saņemt elektronisko atskaiti par formatīvās vērtēšanas rezultātiem;
1.6.7.3. pieeja jaunpublicētiem materiāliem sadaļā “Ātrie testi”;  
1.6.7.4. Portāla jauninājumi AT pakalpojuma licences darbības periodā.

2. Līguma priekšmets
2.1. Pārdevējs pārdod, bet Pircējs Jelgavas valstspilsētas pašvaldības izglītības iestāžu izglītojamo un pedagogu  mācību procesa atbalstam saskaņā ar tehnisko specifikāciju (1.pielikums) pērk PROF paplašināto pakalpojumu.
2.2. Licenču (abonementu) skaits (3.pielikums) un vienas licences cena saskaņā ar finanšu piedāvājumu (2.pielikums).
3. Pušu pienākumi un tiesības
3.1. Pārdevējs apņemas:
3.1.1. nodot Līguma 3.pielikumā norādītajiem Portāla Virslietotāju kontiem PROF pakalpojuma licences un nosūtīt nodotās licences uz Virslietotāju e-pastu 5 (piecu) darba dienu laikā pēc sagatavotā rēķina apmaksas saņemšanas;
3.1.2. bez maksas apmācīt izglītības iestāžu darbiniekus izpildīt Virslietotāja pienākumus Pārdevēja telpās vai attālināti, Pušu norunātā laikā;
3.1.3. nodrošināt attālinātu tehnisko palīdzību, zvanot pa tālruni +371 _______ vai rakstot uz e-pastu ___@________;
3.1.4. nodrošināt Portāla nepārtrauktu darbību, izņemot: pārtraukumus uz Portāla atjaunošanas laiku, par kuru Portālā tiek izvietots publisks brīdinājums; pārtraukumus Portāla darbībā nepārvaramas varas apstākļu iestāšanās gadījumā un/vai 3 (trešo) personu prettiesisku darbību rezultātā. Šajā gadījumā Pircējs tiks informēts par sistēmas piekļuves atjaunošanas laiku;
3.1.5. saglabāt un veidot rezerves kopijas Pircēja datiem Portālā, ievērojot Pārdevēja iekšējos noteikumus, Portāla lietošanas noteikumus un normatīvo aktu prasības;
3.1.6. veikt personas datu apstrādi atbilstoši Fizisko personu datu apstrādes likuma un Vispārīgās datu aizsardzības regulas noteiktām prasībām;
3.1.7. nodrošināt, ka personas dati tiek glabāti un netiek nodoti ārpus Eiropas Savienības vai Eiropas Ekonomiskās zonas;
3.1.8. Līguma izpildē neiesaistīt apakšuzņēmēju bez rakstiskas saskaņošanas ar Pircēju.
3.2. Pārdevējam ir tiesības:
3.2.1. bez papildus samaksas mainīt un paplašināt Pircējam pieejamo PROF pakalpojuma funkcionalitāti;
3.3. Pircējs apņemas: 
3.3.1. veikt samaksu par PROF pakalpojuma iegādi Līgumā norādītajā kārtībā;
3.3.2. noslēgtā Līguma ietvaros iegūtos pakalpojumus lietot mācību procesa ietvaros;
3.3.3. noteikt Virslietotāju, kas pildīs Līgumā noteiktās Virslietotāja funkcijas, sekos Līguma izpildei un pildīs kontaktpersonas funkcijas saistībā ar Līguma izpildi;
3.3.4. ievērot Portāla lietošanas noteikumus;
3.3.5. Portāla lietošanas procesā lietot tam paredzētu datora tehniku, atbilstošu programmatūru, nodrošināt elektrības un interneta pieslēgumu;
3.3.6. Portāla lietošanas procesā nodrošināt nepārtrauktu interneta savienojumu ar Portāla serveri;
3.4. Pircējam ir aizliegts pārdot, izplatīt, iznomāt, izīrēt vai kā citādi nodot lietošanā PROF pakalpojuma un/vai AT pakalpojuma licences, Portāla piekļuves tiesības, citas uz Līguma pamata iegūtās tiesības un pienākumus trešajām personām (izņemot Lietotājus un Virslietotāju) bez Pārdevēja rakstiskas piekrišanas.
3.5. Pircējam ir tiesības:
3.5.1. [bookmark: _3znysh7]Līguma darbības laikā pasūtīt papildus PROF pakalpojuma lietotāju licences;
3.5.2. mainīt Virslietotāju, rakstiski informējot Pārdevēju par Virslietotāja maiņu vismaz 5 (piecas) darba dienas iepriekš un veicot grozījumus Līguma pielikumā.
4. Cena un norēķinu kārtība
4.1. Līguma cena bez PVN ir EUR ____ (_____euro un ____ centi).  PVN tiek aprēķināts saskaņā ar normatīvajiem aktiem. Līguma cena Līguma izpildes laikā var mainīties, ja Pircējam nepieciešamas papildus licences. Pircējam nav pienākums apgūt visu Līguma cenu.
4.2. Maksājumi veicami bezskaidras naudas norēķinu kārtībā, saskaņā ar Pārdevēja sagatavotu E-rēķinu divas reizes Līguma darbības laikā.
4.3. Puses norēķiniem izmanto E-rēķinus. Pārdevējs sagatavo un iesniedz Pircējam E-rēķinus, nosūtot tos uz oficiālo Pircēja rēķinu e-adresi (apakšadresi):  EINVOICE@90000074738. Norādot sekošu informāciju: Maksātājs – Jelgavas valstspilsētas pašvaldības iestāde “Jelgavas izglītības pārvalde” , reģ. Nr.90000074738. E-rēķina pamatojuma vai piezīmju laukā jānorāda Pircēja līguma numurs. Rēķins tiek uzskatīts par saņemtu nākamajā darba dienā no tā nosūtīšanas.
4.4. Pārdevējs ir tiesīgs papildus nosūtīt rēķina kopiju (.pdf) formātā uz Pircēja kontaktpersonas e-pasta adresi.
4.5. Puses nekavējoties, bet ne vēlāk kā 5 (piecu) darba dienu laikā paziņo otrai Pusei par kļūdām E-rēķinā.
4.6. Pircējs rēķinu apmaksā 10 (desmit) darbdienu laikā pēc Līguma prasībām atbilstoša rēķina saņemšanas. 
4.7. Par samaksas dienu tiek uzskatīta diena, kad Pircējs ir veicis maksājumu, saskaņā ar bankas atzīmes datumu Pircēja maksājuma uzdevumā.  
5. Pušu mantiskā atbildība
5.1. Par Līguma neizpildi Puses ir atbildīgas Latvijas Republikas normatīvajos aktos noteiktajā kārtībā un saskaņā ar Līguma nosacījumiem.
5.2. Pēc PROF pakalpojuma licenču ieskaitīšanas Virslietotāja kontā, Pārdevējs nav atbildīgs par turpmāko PROF pakalpojuma licenču sadali.
5.3. Pārdevējs nav atbildīgs par Virslietotāja un Lietotāju veiktajām darbībām Portālā, tai skaitā par IT sistēmu traucējumiem, citiem bojājumiem un zaudējumiem, kas radušies Virslietotāja vai Lietotāja darbību dēļ, ja pārkāpti normatīvie akti.
5.4. Pārdevējs nav atbildīgs par traucējumiem Portāla darbībā, IT sistēmu traucējumiem, citiem bojājumiem un zaudējumiem, kas radušies 3 (trešo) personu prettiesiskas darbības dēļ.
6. Pakalpojuma garantija
6.1. Pārdevējs Līgumā noteiktās saistības izpilda pilnībā un kvalitatīvi. 
6.2. Pircējs ir iepazinies ar visām PROF pakalpojuma iespējām un izvērtējis to atbilstību savām vajadzībām.
7. Autortiesības un īpašumtiesības
7.1. Portāls ir Pārdevēja intelektuālais īpašums un tiek aizsargāts ar Autortiesību likumu un citiem tiesību normatīvajiem aktiem intelektuālā īpašuma jomā. 
7.2. Pircējs iegūst PROF pakalpojuma lietošanas tiesības Lietotājiem uz noteiktu termiņu, bet neiegūst nekādas - ne tiešas, ne netiešas, - tiesības uz Portālu, tā sastāvdaļām (programmatūru, datu bāzēm, grafiskiem elementiem, audio, video, audiovizuāliem darbiem, mācību saturu un citu saturu). Līguma izpildes rezultātā Intelektuālās tiesības jeb citas īpašumtiesības uz Pircēju nepāriet.
7.3. Virslietotāji un Lietotāji saglabā Portāla logotipu jebkāda veida izejošajos dokumentos, kuri tikuši veidoti Portālā.
8. Datu aizsardzība
8.1. Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā ievērojot Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
8.2. Puses nenodod trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai normatīvie akti paredz šādu datu nodošanu.
8.3. Ja saskaņā ar normatīvajiem aktiem Pusēm var rasties pienākums nodot trešajām personām no otras Puses iegūtos fiziskās personas datus, tā pirms datu nodošanas informē par to otru Pusi, ja vien normatīvie akti to neaizliedz.
8.4. Puses pēc otras Puses pieprasījuma iznīcina no otras Puses iegūtos fizisko personu datus, ja izbeidzas nepieciešamība tos apstrādāt Līguma izpildes nodrošināšanai.
9. Ierobežotas pieejamības informācija
9.1. Puses neizpauž trešajām personām ar Līguma izpildi iegūto, to rīcībā esošo jebkādu tehnisko, juridisko un finansiālo informāciju par otru Pusi un tās komercdarbību. Visa šāda informācija tiek uzskatīta par ierobežotas pieejamības informāciju, un tā nedrīkst tikt izpausta vai padarīta publiski pieejama bez Puses rakstiskas piekrišanas. Šim noteikumam nav laika ierobežojuma un uz to neattiecas Līguma darbības termiņš.
9.2. Informācija netiek uzskatīta par ierobežotas pieejamības informāciju, ja tā kļuvusi publiski pieejama saskaņā ar Latvijas Republikas normatīvajos aktos noteiktajām prasībām (piemēram, iekļauta grāmatvedības sagatavotos publiska rakstura pārskatos un atskaitēs u.tml.).
9.3. Informācijas neizpaušanas noteikumi neattiecas arī uz gadījumiem, kad Latvijas Republikas normatīvie akti konkrēto informāciju klasificē kā vispārpieejamu informāciju, kā arī gadījumos, ja šo informāciju pieprasa Latvijas Republikas normatīvajos aktos noteiktas kompetentas institūcijas vai organizācijas, kurām uz to ir likumīgas tiesības.
10. Atskaite par licenču izmantošanu
10.1. Pārdevējs vismaz reizi semestrī Pircējam iesniedz atskaiti Excel vai citā rediģējamā formātā par Uzdevumi.lv PROF licenču izmantošanu tādā detalizācijas pakāpē, kas ļauj Pircējam izvērtēt licenču faktisko izmantošanu.
10.2. Atskaitē Pārdevējs iekļauj šādu informāciju: 
10.2.1. izglītības iestāde; 
10.2.2. piešķirto licenču skaits; 
10.2.3. aktivizēto licenču skaits; 
10.2.4. aktīvo lietotāju skaits konkrētajā periodā; 
10.2.5. pedagogu aktivitāte; 
10.2.6. izglītojamo aktivitāte; 
10.2.7. kopējais pieslēgšanās vai izmantošanas apjoms; 
10.2.8. tehniskā atbalsta pieprasījumu skaits (ja šāda informācija piegādātājam ir pieejama).
11. Strīdu izšķiršanas kārtība
11.1. Strīdus vai domstarpības, ja tādi rodas Līguma izpildes laikā, Puses risina sarunu ceļā.
11.2. Ja radušos strīdu nav iespējams atrisināt sarunu ceļā 30 dienu laikā, strīds tiek izskatīts Latvijas Republikas vispārējās jurisdikcijas tiesā.
12. Nepārvaramas varas apstākļi
12.1. Puses ir atbrīvotas no atbildības par daļēju vai pilnīgu Līgumā paredzēto saistību neizpildi, ja tā radusies pēc Līguma noslēgšanas nepārvaramas varas un ārkārtēju apstākļu rezultātā, kurus Puses nevarēja paredzēt un novērst racionāliem līdzekļiem. 
12.2. Par nepārvaramas varas apstākļiem Puses uzskata sekojošos apstākļus: ugunsgrēks, plūdi, vētras, zibens, blokāde, militārās vai teroristiskas darbības, elektrības padeves traucējumi, maģistrāles optiskā kabeļa bojājumi, oficiālās e-adreses traucējumi vai E-rēķinu risinājumu tehniska rakstura traucējumi, citas tehniska rakstura avārijas, kas ir ārpus Pušu kontroles. Puses uzskata valstī pasludināto ārkārtējo stāvokli par nepārvaramas varas apstākli, ja tas tieši ietekmē saistību izpildi.
12.3. Līguma saistību izpildes termiņš tiek pagarināts par laika periodu, kurā pastāv šie apstākļi. 
12.4. Pusei, kurai iestājušies nepārvaramas varas apstākļi ir jāpaziņo par to iestāšanos vai izbeigšanos otrai Pusei rakstveidā ne vēlāk kā 3 (trīs) darba dienu laikā no iestāšanās vai izbeigšanās brīža, ja tas ir iespējams.
13. Līguma spēkā stāšanās, grozījumi un laušanas kārtība
13.1. Līgums stājas spēkā no pēdējā pievienotā droša elektroniskā paraksta un tā laika zīmoga datuma un ir spēkā līdz pilnīgai Pušu saistību izpildei.
13.2. Līguma darbības termiņš ir no 2026.gada 1.septembra līdz 2027.gada 31.augustam.
13.3. Līgums var tikt grozīts vai izbeigts, Pusēm rakstiski vienojoties. 
13.4. Pircējam ir tiesības vienpusēji atkāpties no Līguma, par to rakstiski informējot Pārdevēju vismaz 10 (desmit) dienas iepriekš un neatlīdzinot tādējādi radušos izdevumus un/vai zaudējumus, ja:
13.4.1. Pārdevējs ir pārkāpis Līguma un/vai tā pielikumu nosacījumus un Pircēja kontaktpersona vismaz 3 reizes elektroniski (e-pastā) ir brīdinājusi Pārdevēju par Līguma nosacījumu neizpildi;
13.4.2. Pārdevējs būtiski kavē pakalpojuma izpildi, un kavējumā nav vainojams Pircējs;
13.4.3. Pārdevējam ir pasludināts maksātnespējas process, tā darbība ir izbeigta vai apturēta, uzsākts tiesiskās aizsardzības vai ārpustiesas tiesiskās aizsardzības process, ir apturēta tā saimnieciskā darbība;
13.4.4. Pārdevējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, t.sk. gadījumā, ja pirms Līguma noslēgšanas attiecīgie apstākļi bija pastāvējuši, bet Pircējam tie nebija zināmi;
13.4.5. Pārdevējs ir patvaļīgi pārtraucis Līguma izpildi;
13.4.6. Pircējam zudusi nepieciešamība pēc pakalpojuma.
13.5. Pārdevējam ir tiesības atkāpties no Līguma par to rakstiski informējot Pircēju 5 (piecas) darba dienas iepriekš, ja noteiktajā termiņā nav veikti Līgumā paredzētie maksājumi un šāds kavējums pārsniedz vismaz 30 (trīsdesmit) dienas, un Pārdevējs pienācīgi ir izpildījis savas ar Līgumu noteiktās saistības.
13.6. Puses var atkāpties no Līguma vai prasīt tā atcelšanu, ja otra Puse ir brīdināta par iespējamo vai plānoto atkāpšanos no Līguma vai tā atcelšanu un nav novērsis atkāpšanās vai Līguma atcelšanas pamatu noteiktajā termiņā. 
14. Citi noteikumi
14.1. Apstākļi, kas nav paredzēti Līgumā, tiek regulēti saskaņā ar Latvijas Republikas normatīvajiem aktiem. 
14.2. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu tiesību/pienākumu pārņēmējiem.  
14.3. Līguma darbības laikā Pircēja kontaktpersona ir: _____ _______ _______, tel. ____, e-pasta adrese: ________@izglitiba.jelgava.lv.
14.4. Līguma darbības laikā Pārdevēja kontaktpersona ir: _____ ______, tel. _____, e-pasta adrese: _________@_________.lv.
14.5. Līgums parakstīts ar drošu elektronisko parakstu, kas satur laika zīmogu. Elektroniski parakstīts Līguma eksemplārs pieejams abām Pusēm. 

Pielikumā: 
1. Tehniskā specifikācija;
2. Finanšu piedāvājums
3. Lietotāju skaits;
4. Virslietotāju saraksts.
15. Pušu rekvizīti
	Pircējs:
	Pārdevējs:

	JVPI “Jelgavas izglītības pārvalde”
Juridiskā adrese: Svētes iela 22, Jelgava, LV-3001
Reģ. Nr. 90000074738
Banka: AS “SEB banka”
Konta Nr. LV07UNLA0008014130203

/ G. Auza / *
	SIA “__________”
Juridiskā adrese: _______  ____, ___, LV-____
Reģ. Nr. _________
Banka: _______________
Konta Nr. ____________________

/ V. Uzvārds / *





3.pielikums

[bookmark: _Hlk217026059]LIETOTĀJU SARAKSTS


	Izglītības iestāde
	PROF licenču skaits
	Cena EUR 
bez PVN

	
	
	

	
	
	

	
	
	

	KOPĀ:
	
	






4.pielikums

VIRSLIETOTĀJU SARAKSTS


	Iestādes nosaukums
	Virslietotāja vārds, uzvārds
	Tālrunis, e-pasta adrese

DOKUMENTS IR PARAKSTĪTS AR DROŠU ELEKTRONISKO PARAKSTU   UN SATUR LAIKA ZĪMOGU  


